Gajoud

Gajàud a l'é ën përsonage dla tradission e dël carlevé piemontèis. A l'é generà da la conta dl'assedi dël Barbarossa a Lissandria ant ël 1174-1175.

Second la conta, la popolassion ëd Lissandria a l'era sfinìa da l'assedi che a durava da ses mèis. Ël contadin Gajàud a l'ha ciapà na vaca, a l'ha nurila con j'ùltim vìver, e a l'é andàit fòra da la sità, avzin al camp dël Barbarossa. Ij soldà nemis a l'han arestà Gajàud e a l'han massà la vaca, trovandla piena ëd froment. Dnans a l'Imperator, Gajàud a l'ha dit che Lissandria a l'era ancora rica ëd nuriment: për lòn, ël Barbarossa a l'ha gavà l'assedi.

Umberto Eco a parla ëd Gajàud ën sò lìber Baudolino.

Categorìa:Carlevé
Categorìa:Coltura piemontèisa